Vi boede i Dans lejlighed i en forlænget weekend. Den var perfekt til os, en familie på fire med en datter på knap 3 år og en søn på 6 måneder. Børneværelset var perfekt til vores datter.
Beliggenheden var i top, lige ved Valby Station og med et hav af restauranter, caféer og supermarkeder lige om hjørnet. Vi ankom i bil, men havde slet ingen problemer med at finde ledige p-pladser i gaden ved siden af lejligheden - det var langt nemmere, end vi havde troet.
Dan svarede super hurtigt på alle vores korrespondancer, overdragelse af nøgle var nem og lejligheden var gjort fint klar til vores ankomst.
Vi kan klart anbefale lejligheden til andre.